**JAMHURI YA MUUNGANO WA TANZANIA**

OFISI YA RAIS

TAWALA ZA MIKOA NA SERIKALI ZA MITAA

**HALMASHAURI YA WILAYA YA BABATI**

*(Barua zote zielekezwe kwa Mkurugenzi Mtendaji)*

***Email*** ***ded@babatidc.go.tz***

S.L.P 400

**Website:www.babatidc.go.tz BABATI,**

*Unapojibu tafadhali taja:*

**Kumb. Na. DED/BBT/B.30/21 17/07/2024**

**TANGAZO LA NAFASI ZA KAZI**

Mkurugenzi amepata kibali kipya cha ajira kwa ikama ya mwaka 2023/2024 chenye **Kumb. Na. FA. 97/288/01/09** cha tarehe **25.06.2024** kutoka kwa Katibu Mkuu, Ofisi ya Rais, Menejimenti ya Utumishi wa Umma na Utawala Bora**.** Kufuatia kibali hicho Mkurugenzi wa halmashauri ya Wilaya ya Babati anakaribisha maombi kwa watanzania wenye sifa za kujaza nafasi za kazi zifuatazo :-

#  MSAIDIZI WA KUMBUKUMBU DARAJA II - NAFASI (05)

# MAJUKUMU YA KAZI

* + - 1. Kuorodhesha barua zinazoingia masijala kwenye Regista (Incomming Correspondence Register)
			2. Kuorodhesha barua zinazotoka nje ya Taasisi (Outgoing Correspondence Register)
			3. Kusambaza majalada kwa watendaji (Action Officers)
			4. Kupokea majalada yanayorudi masijala kutoka kwa watendaji
			5. Kutafuta kumbukumbu/Nyaraka au majalada yanayohitajika na watendaji
			6. Kurudisha majalada kwenye shubaka/kabati la majalada (Racks/Filling Cabinets) au Mahali Pengine yanapohifadhiwa.
			7. Kufuatilia mzunguko wa majalada ndani na nje ya Taasisi (File tracking)
			8. Kutekeleza kazi zote atakazopangiwa na msimamizi wa kazi

# SIFA ZA MWOMBAJI

 Awe na Elimu ya kidato cha Nne (Form IV) au cha Sita (Form VI) aliyehitimu mafunzo ya Stashahada/Diploma (NTA Level 6) katika fani ya utunzaji wa kumbukumbu kutoka katika vyuo vinavyotambuliwa na Serikali, wenye ujuzi wa compyuta.

# NGAZI YA MSHAHARA

Kwa kuzingatia ngazi za mishahara ya Serikali – **TGS C**

# MTENDAJI WA KIJIJI III - NAFASI (07)

* + 1. **MAJUKUMU YA KAZI**
			1. Kuwa Afisa masuhuli na Mtendaji Mkuu wa Serikali ya Kijiji
			2. Kusimamia Ulinzi na Usalama wa raia na mali zao, kuwa mlinzi wa amani na msimamizi wa utawala bora katika Kijiji
			3. Kuratibu na kusimamia upangaji wa utekelezaji wa mipango ya maendeleo ya Kijiji
			4. Katibu wa mikutano na Kamati zote za Halmashauri ya Kijiji
			5. Kutafsiri na kusimamia Sera, Sheria na Taratibu
			6. Kuandaa taarifa za utekelezaji wa kazi katika eneo la kazi na kuhamasisha wananchi katika kuandaa na kutekeleza mikakati ya kuondoa njaa, umaskini na kuongeza uzalishaji mali
			7. Kiongozi wa Wakuu wa Vitengo vya Kitaalam katika Kijiji
			8. Kusimamia, kukusanya na kuhifadhi kumbukumbu zote na nyaraka za Kijiji
			9. Mwenyekiti wa kikao cha wataalamu katika Kijiji
			10. Kusimamia utungaji wa sheria ndogo za Kijiji
			11. Kupokea, kusikiliza na kutatua malalamiko na migogoro ya wananchi
			12. Atawajibika kwa Mtendaji wa Kata

# SIFA ZA MWOMBAJI

Kuajiriwa mwenye elimu ya kidato cha nne/sita aliyehitimu mafunzo ya Astashahada/Cheti (NTA LEVEL 5) katika mojawapo ya fani zifuatazo: Utawala, Sheria, Elimu ya Jamii, Usimamizi wa Fedha, Maendeleo ya Jamii na Sayansi ya jamii kutoka chuo cha Serikali za Mitaa au chuo chochote kinachotambuliwa na Serikali.

# NGAZI YA MSHAHARA

Kwa kuzingatia ngazi za mishahara ya Serikali – **TGS B**.

# MASHARTI YA JUMLA

* + - 1. Waombaji wote wawe ni Raia wa Tanzania na wenye umri wa kuanzia miaka 18 na usiozidi miaka 45 isipokuwa kwa wale tu walioko kazini serikalini;
			2. Waombaji wote waambatishe cheti cha kuzaliwa kilichothibitishwa na Mwanasheria/Wakili.
			3. Waombaji ambao tayari ni watumishi wa Umma na wamejipatia sifa za kuingilia katika kada tofauti na walizonazo, wapitishe barua zao za maombi ya nafasi za kazi kwa waajiri wao na Waajiri wajiridhishe ipasavyo.
			4. Waombaji waambatanishe maelezo binafsi yanayojitosheleza (Detailed C.V) yenye anuwani na namba za simu za kuaminika pamoja na majina ya wadhamini (referees) watatu wa kuaminika.
			5. Maombi yote yaambatane na vyeti vya taaluma, maelezo, nakala za vyeti vilivyothibitishwa na Mwanasheria/Wakili ambavyo ni vyeti vya kuzaliwa, Kidato cha Nne, Kidato cha Sita kwa wale waliofikia kiwango hicho, na vyeti vya kuhitimu mafunzo mbalimbali kwa kuzingatia sifa za kazi husika.
			6. Testmonials”, “Provisional Results”, “Statement of results”, hati za matokeo ya kidato cha nne na sita (FORM IV AND FORM VI RESULTS SLIPS) HAVITAKUBALIWA
			7. Waombaji waliosoma nje ya Tanzania wahakikishe vyeti vyao vimehakikiwa na kuidhinishwa na Mamlaka husika (TCU, NECTA na NACTE).
			8. Waombaji waliostaafishwa katika Utumishi wa Umma hawaruhusiwi kuomba isipokuwa kama wana kibali cha Katibu Mkuu Kiongozi.
			9. Waombaji kazi ambao tayari ni waajiriwa katika nafasi za kuingilia walioko katika Utumishi wa Umma wasiombe na wanatakiwa kuzingatia maelekezo yaliyo katika Waraka Na. CCA. 45/257/01/D/140 wa tarehe 30 Novemba, 2010.
			10. Waombaji watakaowasilisha taarifa na sifa za kughushi watachukuliwa hatua za kisheria.
			11. Mwisho wa kutuma maombi ni tarehe 26Julai, 2024.

**MUHIMU:** Kumbuka kuambatisha barua yako ya maombi ya kazi iliyosainiwa pamoja na vyeti vya elimu, Anuani ya barua hiyo ielekezwe kwa;

Anna P Mbogo

**MKURUGENZI MTENDAJI (W)**

**HALMASHAURI YA WILAYA YA BABATI,**

**S.L.P. 400**

**BABATI**

*Maombi yote yatumwe kwenye mfumo wa kielectroniki wa Ajira (Recruitment Portal) kupitia anuani ifuatayo; https://portal.ajira.go.tz// (Anuani hii pia inapatikana kwenye tovuti ya Sekretarieti ya Ajira kwa kuingia sehemu iliyoandikwa ‘Recruitment Portal’)*

Limetolewa na:-

**MKURUGENZI MTENDAJI (W)**

**HALMASHAURI YA WILAYA YA BABATI**